Nafarroako Parlamentuko Mahaiak, 2022ko urtarrilaren 24an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Jabi Arakama Urtiaga jaunak aurkeztutako galdera, Nafarroan –eta zehazki Erriberan– airearen kalitate optimoa bermatzeko plan bat abian jartzeari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2022ko urtarrilaren 24an

Lehendakaria: Unai Hualde Iglesias

GALDERAREN TESTUA

Geroa Bai talde parlamentarioko foru parlamentari Jabi Arakama Urtiagak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuko Landa Garapeneko eta Ingurumeneko kontseilariak Osoko Bilkuran ahoz erantzun dezan:

Erriberako Ekologistak Martxan elkarteak jarritako salaketaren ostean, Nafarroako Justizia Auzitegi Nagusiak orain dela gutxi Nafarroako Gobernua premiatu du airearen kalitateari buruzko plan bat taxutu eta bete dezan, herrialde honetako ozono-kutsaduraren maila nabarmen murrizteko.

Tuteran, Funesen eta Erriberrin egindako neurketek erakutsi dute gainditu egin direla, gutxienez ere 2011tik hona, legez ezarrita dauden balioak, giza osasunaren babeserako objektiboki negatiboak diren balioetara iritsi arte.

Gauzak horrela, Nafarroako Gobernuko Ingurumeneko kontseilariari galdetzen diogu ea bere departamentuak zer urrats egin duen Nafarroan –eta zehazki Erriberan– airearen optimoa bermatzeko plan bat onesteko eta abian jartzeko.

Iruñean, 2022ko urtarrilaren 17an

Foru parlamentaria: Jabi Arakama Urtiaga